# Arvuti VAIO Fit 13A/14A/15ASVF13N1/SVF14N1/SVF15N1

## Märkused BLUETOOTH(R)-i funktsiooni kasutamise kohta

Enne BLUETOOTH-funktsiooni kasutamist lugege järgmisi ettevaatusabinõusid.

- Mõnes riigis või piirkonnas võib BLUETOOTH-funktsiooni kasutamine kohalike eeskirjadega piiratud olla.

- BLUETOOTH-funktsioon ei pruugi olenevalt tootjast või tootja kasutatavast rakenduse versioonist toimida. Kontrollige enne ostmist BLUETOOTH-seadme süsteeminõudeid.

  Teavet BLUETOOTH-seadmete kohta leiate VAIO toe veebisaidilt.

  Mõned BLUETOOTH-seadmed nõuavad enne teise seadmega ühenduse loomist autentimist (sidumine). Enne selliste seadmetega ühendumist tehke autentimisprotsess.

- BLUETOOTH-seadmed töötavad 2,4 GHz ribaga, mida kasutavad mitmesugused seadmed. BLUETOOTH-seadmed kasutavad tehnoloogiat raadiohäirete vähendamiseks teistelt sama riba kasutavatelt seadmetelt, kuid raadiohäired võivad siiski aeglustada andmesidekiirust või mõnel juhul põhjustada häireid andmesides.

- Ühenduse kiirus ja ulatus oleneb järgmistest tingimustest:

  - Sideseadmete vaheline kaugus

  - Takistused seadmete vahel

  - Ümbritsev keskkond, sh seinad ja nende seinte materjalid

  - Seadme konfiguratsioon

  - Kasutusel olevad rakendused

  - Raadioside tingimused

    Olenevalt raadioside tingimustest võivad ühendused katkeda.

- Kui teie VAIO arvuti ühildub BLUETOOTH kiire tehnoloogiaga ja tahate seda kasutada kiireteks ühendusteks, lubage arvutil nii traadita kohtvõrk kui kaBLUETOOTH-funktsioonid.

- Suured failid võivad pideva edastuse ajal aeg-ajalt BLUETOOTH standardi ja keskkonna elektromagnetiliste häirete tõttu kahjustuda.

- Mitme BLUETOOTH-seadme ühendamine VAIO arvutiga võib põhjustada kanali ummistumist, mistõttu toimib seade halvasti. See on BLUETOOTHi tehnoloogia puhul tavaline ega viita rikkele.

- Kui esitate oma VAIO arvutis ühendatud BLUETOOTH-seadmest väljastatud heliga videoid, ei pruugi video ja heli olla sünkroonitud. See on BLUETOOTH tehnoloogia puhul tavaline ega viita rikkele.

- Kõik BLUETOOTH-seadmed tuleb sertifitseerida ettevõtte Bluetooth SIG kehtestatud protseduuri alusel, et tagada nende vastavus BLUETOOTH standardile.

  Isegi kui BLUETOOTH-seadmed vastavad BLUETOOTH standardile, võib esineda erinevusi eraldiseisvate seadmete jõudluses, tehnilistes andmetes ja tööprotseduurides. Andmeedastus ei pruugi igas olukorras olla võimalik.

- Kõigi BLUETOOTH-seadmete ühilduvus teie VAIO arvutiga pole garanteeritud.

- Kui teil on vaja BLUETOOTH funktsioon kiiresti keelata, lülitage oma VAIO arvuti välja.

Tagasi lehe algusesse

### Seotud teema

- Teave BLUETOOTH(R)-i funktsiooni kohta
- Teise BLUETOOTH(R)-i seadmega (nt hiirega) suhtlemine
- BLUETOOTH(R)-i side peatamine
- BLUETOOTH(R) turvalisuse kohta
- Märkusi Wi-Fi(R)-funktsiooni (traadita kohtvõrk) kasutamise kohta

Tagasi lehe algusesse