# Arvuti VAIO Fit 13A/14A/15ASVF13N1/SVF14N1/SVF15N1

## Ohutusteave

Üksikasjaliku ohutusteabe saamiseks vaadake kaasasolevat ohutusjuhendit.

### Arvuti

- Kui pillate VAIO arvutile kõva eseme või vedelikku, lülitage arvuti välja, eemaldage see vooluvõrgust lahti ja võimaluse korral võtke aku välja. Soovitatav oleks arvuti enne töölepanemist lasta kvalifitseeritud töötajal üle kontrollida.

- Kasutage ainult selleks ettenähtud välisseadmeid ja liideskaableid.

- Hoidke väiksed osad, nt mälukaardid ja mälukaardiadapterid, laste käeulatusest väljas. On oht, et need neelatakse alla.

- VAIO arvuti pinna ja põhjaosa, vahelduvvooluadapteri ja aku temperatuur võivad olenevalt protsessori koormusest või aku laadimisel tekkivast elektrivoolust tõusta. See on tavaline ega viita rikkele. Tekkinud soojuse hulk sõltub kasutatavatest välisseadmetest või rakendustest.

- Kui VAIO arvuti või vahelduvvooluadapter muutub väga kuumaks, lülitage arvuti välja, lahutage vahelduvvooluadapter, eemaldage võimaluse korral aku ja võtke seejärel ühendust Sony volitatud teenindus-/tugikeskusega.

### Toiteallikas

- Ärge pange toitejuhtmele raskeid esemeid – see võib tulekahju põhjustada.

- Toitejuhtme lahtiühendamiseks tõmmake seda pistikust kinni hoides. Ärge kunagi tõmmake juhtmest.

- Ärge kasutage katkiseid või kahjustunud ühenduskaableid.

- Eemaldage VAIO arvuti vahelduvvoolu pistikupesast, kui te ei kavatse arvutit pikemat aega kasutada.

### Kõrvaklapid

- Ärge kasutage kõrvaklappe sõiduki juhtimisel, rattaga sõitmisel ega mis tahes mootorsõiduki kasutamisel. See võib tekitada liiklusohtliku olukorra ja on mõnedes piirkondades keelatud. Valju muusika kuulamine võib olla ohtlik ka jalutamise ajal, eriti ülekäigurajal.

- Hoiduge kõrvaklappides valju helitugevuse kasutamisest. Kuulmisspetsialistid hoiatavad kõrvaklappidega pideva, valju ja pikaajalise heli kuulamise eest. Kui kuulete kõrvades tirinat, vähendage helitugevust või lõpetage kasutamine.

Tagasi lehe algusesse