# Arvuti VAIO Fit 13A/14A/15ASVF13N1/SVF14N1/SVF15N1

## Taastesisu eemaldamine kettaruumi vabastamiseks

Sisseehitatud seadmel on taasteala, kuhu salvestatakse andmed süsteemitaasteks. Kui teie VAIO arvutil on välkdraiv (SSD), võite soovida taasteala vähendada, eemaldades sobivad andmed ruumi vabastamiseks C:-kettal (või teie kettaseadmete loendi viimasel kettal, nt D:-kettal).

Süsteemitaaste jaoks andmete eemaldamiseks või arvuti taastamiseks pärast andmete eemaldamist on vaja taastekandjat.

Pange tähele, et taastesisu eemaldades ei ole võimalik kasutada värskendamise funktsiooni.

Kui kasutate taastekandjat (optilisi kettaid) sellisel mudelil, mille sisseehitatud optilist kettaseadet pole, ühendage arvutiga väline optiline kettaseade (pole kaasas). Lisateavet välise optilise kettaseadme ühendamise kohta vt teemast Välise kettaseadme ühendamine.

Kui seadmega on kaasas vahelduvvooluadapter või toitejuhe, ühendage see toiteallikaga.

1. Looge taastekandja, kui te pole seda juba teinud.

   Lisateavet taastekandja loomise kohta vt teemast Taastekandja loomine.

2. Sisestage taastekandja optilisse kettaseadmesse või ühendage USB-mäluseade (pole kaasas) USB-pordiga VAIO arvutis, kui arvuti on tavarežiimis.
3. Lülitage VAIO arvuti välja.
4. Vajutage nuppu ASSIST, et kuvada VAIO Care (Rescue Mode) ja valida Start from media (USB device/optical disc).

   Järgige ekraanil kuvatavaid juhiseid, kuni kuvatakse ekraan Valige suvand (Choose an option).

5. Valige suvandid Tõrkeotsing (Troubleshoot) ja VAIO recovery solutions.

   Järgige ekraanil kuvatavaid juhiseid, kuni ilmub kuva VAIO Care (Rescue Mode): VAIO recovery solutions.

6. Valige Tools ja Remove recovery partition.
7. Järgige ekraanile kuvatavaid juhiseid.

Tagasi lehe algusesse

### Seotud teema

- Teiste ketaste loomine (Sektsioonide muutmine)
- Sektsioonide loomine

Tagasi lehe algusesse