# Arvuti VAIO Fit 13A/14A/15ASVF13N1/SVF14N1/SVF15N1

## Pliiatsi kasutamine (Mudelid, millel on Digitaliseeriv Stylus)

Kaasasoleva pliiatsiga (Digitaliseeriv Stylus) saate kasutada VAIO arvutit intuitiivselt, puudutades õrnalt ekraani või joonistades midagi ekraanile.

#### Kursori liigutamine ekraanil

Hoidke pliiatsit ekraani lähedal, seda puudutamata. Ekraanile kuvatakse väike kursor. Liigutage pliiatsit soovitud suunas.

#### Klõpsamine (koputus)

Puudutage pliiatsiga ekraanil soovitud punkti.

Kasutage seda toimingut suvandi valimiseks, nt OK või Loobu; menüü-üksuse valimiseks või teiste toimingute sooritamiseks nagu siis, kui kasutaksite muidu vasemat hiirenuppu.

#### Topeltklõpsamine (topeltkoputus)

Puudutage pliiatsiga ekraanil soovitud punkti kiiresti kaks korda.

Saate käivitada rakenduse või avada faili, tehes selle ikoonil topeltpuudutuse.

#### Paremklõpsamine (vajutage ja hoidke all)

Vajutage ja hoidke all pliiatsi alumist nuppu, siis puudutage soovitud punkti ekraanil üks kord. Sõltuvalt sellest, millist kohta ekraanil puudutasite, võidakse kuvada rippmenüü.

Saate teha sama toimingu ka pliiatsit mõne sekundi vältel soovitud punktil hoides.

#### Lohistamine (üksuse teisaldamine)

Asetage pliiats õrnalt teisaldatavale üksusele, siis lohistage üksust ekraanil selle teisaldamiseks.

#### Teksti kustutamine

Sõltuvalt rakendusest võite teksti kustutada.

Vajutage ja hoidke all pliiatsi ülemist nuppu, asetage pliiats õrnalt esimesele tekstiosale, mida on vaja kustutada, siis viige pliiats üle teksti viimase kustutatava tekstiosani. Vajutage teksti kustutamiseks klahvi Delete või Backspace.

#### Märkus

- Kasutage kaasasolevat pliiatsit.

- Pliiatsi Tail cap sisaldab magnetit. Ärge pange magneti interferentsist kergesti mõjutatavat eset (nt krediitkaarti) pliiatsi lähedusse. Selle tagajärjel võivad salvestatud andmed kaduma minna.

- Kui kasutate digitaalse kompassiga rakendust, hoidke pliiats VAIO arvutist eemal, et pliiatsi tagumise osa Tail cap arvuti magnetomeetri ei mõjutaks.

- Saate kasutada pliiatsit nii, et käsi toetub ekraanile. Kui pliiatsi puuteekraani suunas viite, ei saa te puuteekraani sõrmedega juhtida.

- Sõltuvalt ekraanist ei pruugi olla pliiatsi abil võimalik ekraani kerida.

- Sellel pliiatsil puudub toitelüliti. Sisestage pliiatsisse kasutamiseks vajalik patarei.

- Kui pliiats korralikult ei toimi, asendage patarei. Vt lisateavet jaotisest Pliiatsi patarei asendamine (Mudelid, millel on Digitaliseeriv Stylus).

- Et vältida allaneelamist, hoidke väikesed osad (nt teravik, Tail cap, pliiatsi kinnitus ja patarei) lastele kättesaamatuna.

#### Vihje

- Mõned rakendused tunnevad pliiatsi survet ja muudavad selle järgi pliiatsijoone jämedust.

- Vajutage rakenduse käivitamiseks ekraani lähedal pliiatsi nuppu. Vt lisateavet jaotistest Arvutiekraanil kuvatava pildi lõikamine (VAIO Clip) ja Märkmerakenduse käivitamine (VAIO Paper).

Tagasi lehe algusesse

### Seotud teema

- Puuteekraani kasutamine (Puuteekraaniga mudelid)
- Arvutiekraanil kuvatava pildi lõikamine (VAIO Clip)
- Märkmerakenduse käivitamine (VAIO Paper)

Tagasi lehe algusesse