# Arvuti VAIO Fit 13A/14A/15ASVF13N1/SVF14N1/SVF15N1

## SD-mälukaartide sisestamine

Teie VAIO arvutil on SD-mälukaardi pesa. Seda pesa saate kasutada andmete edastamiseks digitaalkaamerate, videokaamerate, muusikapleierite ja muude heli-/videoseadmete vahel.

SD-mälukaardi pesa võtab vastu järgmisi mälukaarte:

- SD-mälukaart

- SDHC-mälukaart

- SDXC-mälukaart

SD-mälukaardi sisestamiseks toimige järgmiselt.

1. Leidke üles SD-mälukaardi pesa.
2. Hoidke SD-mälukaarti nii, et nool on suunatud pesa poole, ja lükake see ettevaatlikult pessa, kuni see läheb klõpsuga paika.

SD-mälukaardi ikoon kuvatakse akna Arvuti jaotises pärast kaardi sisestamist pessa.

#### Märkus

- Olge ettevaatlik, et te SD-mälukaarti valetpidi ei sisestaks. Kui surute kaarti pessa tagurpidi, võib see pesa kahjustada. Lisateabe saamiseks vaadake SD-mälukaardiga kaasasolevat juhendit.

- SD-mälukaardi ikooni ei kuvata akna Arvuti jaotises enne, kui kaardi pessa sisestate.

#### Vihje

- Akna Arvuti avamise kohta vt jaotist Otsimine/käivitamine: Rakendused, Sätted või Failid.

- Kui sisestate SD-mälukaardi pessa esimest korda, võib arvuti paluda teil installida draiveri. Kui nii juhtub, järgige draiveri installimiseks ekraanile kuvatavaid juhiseid.

Tagasi lehe algusesse

### Seotud teema

- SD-mälukaartide eemaldamine
- Märkused SD-mälukaartide kasutamise kohta

Tagasi lehe algusesse