# Arvuti VAIO Fit 13A/14A/15ASVF13N1/SVF14N1/SVF15N1

## Märkused sisseehitatud andurite kohta

Enne sisseehitatud andurite kasutamist lugege järgmisi õige kasutamise ettevaatusabinõusid.

### Märkused sisseehitatud akseleromeetri kasutamise kohta

- Arvuti ekraani suunda ei saa muuta, kui VAIO arvuti on ühendatud välise kuvariga. Kui ühendate arvuti välise kuvariga, kasutades arvutit vertikaalpaigutusega, muutub pildi suund arvutiekraanil automaatselt horisontaalseks.

- Arvuti ekraan võib olla moonutatud, kui muudate arvuti ekraani suunda ajal, kui ekraanisäästja on aktiveeritud.

- Mõned rakendused ei toeta vertikaalpaigutust ega pruugi õigesti toimida. Sellisel juhul kasutage VAIO arvutit horisontaalpaigutusega.

### Märkused sisseehitatud digitaalse kompassi kasutamise kohta

- Sisseehitatud digitaalne kompass toimib magnetilist suunda tuvastades. Ärge lootke üksnes sellele asukohateabele, mille annab sisseehitatud digitaalne kompass.

  Digitaalse kompassi täpsust võivad mõjutada magnetilised häired ja see ei pruugi õigesti toimida, eriti järgmistes asukohtades:

  - Liftis või ruumis, mis on ehitatud rauda sisaldavatest materjalidest, nt raudraamidest või raudbetoonist

  - Tugevdatud betoonstruktuuride läheduses (jalakäijate sild või lennujaama või raudteejaama platvorm)

  - Rongi või auto läheduses või sees

  - Maapinnal muunduri või kõrgepingeliinide läheduses

  - Metalltoote (metallraamiga töölaud või metallmööbel) läheduses

  - Materjali läheduses, millel on ulatuslik magnetiline interferents (magnet, magnetkinnitus või kõlarid)

    Kaasas olev pliiats (Digitaliseeriv Stylus) sisaldab magnetit. Kui viite pliiatsi VAIO arvuti magnetomeetri () lähedusse või panete selle klaviatuurile magnetomeetri läheduses, ei pruugi digitaalne kompass õigesti toimida. (Mudelid, millel on Digitaliseeriv Stylus)

    SVF13N

    SVF14N/SVF15N

- Kui magnetväli on VAIO arvuti ümber ebastabiilne, võib sisseehitatud digitaalse kompassi täpsus väheneda. See on normaalne ega viita rikkele. Sellisel juhul on vaja digitaalset kompassi kalibreerida.

  Minge eemale materjalidest, mis põhjustavad magnetilist interferentsi, nt metalltooted või magnetid, ja tehke järgmised toimingud, hoides samal ajal töös digitaalse kompassi rakendust.

  Pliiatsiga varustatud mudelite puhul tehke toimingud nii, et hoiate pliiatsi VAIO arvutist eemal.

  - Asetage VAIO arvuti tasasele pinnale, hoidke arvutit mõlema käega ja pöörake seda siis korra 360 kraadi päripäeva nii, et LCD-ekraan on üleval.

  - Asetage VAIO arvuti tasasele pinnale, hoidke arvutit mõlema käega ja pöörake seda siis korra 360 kraadi pikuti.

  - Asetage VAIO arvuti tasasele pinnale, hoidke arvutit mõlema käega ja pöörake seda siis korra 360 kraadi risti.

  - Kui probleem ei kao, kasutage VAIO arvutit kohas, kus on vähem magnetilist interferentsi.

Tagasi lehe algusesse